MUNICIPIUL SATU MARE

APARATUL DE SPECIALITATE AL PRIMARULUI

SERVICIUL JURIDIC

NR. 60450/22.10.2026
În conformitate cu prevederile art. 136 alin. (8) lit. b) din O.U.G. nr. 57/2019 privind Codul administrativ,

formulăm:

RAPORT DE SPECIALITATE 
la proiectul de hotărâre privind aprobarea vânzării imobilului- teren situat      

în Municipiul Satu Mare, aleea Mureșului nr. 15 
Proiectul de hotărâre se întemeiază, din punct de vedere juridic, pe următoarele prevederi:

- art. 10 alin. (2) şi art. 24  ale Legii cadastrului şi publicităţii imobiliare nr. 7/1996, republicată, cu modificările şi completările ulterioare;

- art. 354, art. 355 şi art. 364 alin. (1) din OUG nr. 57/2019 privind Codul adminsitrativ;
- art. 28 alin (7) lit b din Legea cadastrului și publicității imobiliare nr. 7/1996.
Potrivit art. 36 alin. (1) din Legea nr. 18/1991 „Terenurile aflate în proprietatea statului, situate în intravilanul localităților și care sunt în administrarea primăriilor, la data prezentei legi, trec în proprietatea comunelor, orașelor sau a municipiilor, urmând regimul juridic al terenurilor prevăzute la art. 26.”

Bunurile proprietate privată a unităţilor administrativ-teritoriale sunt reglementate de prevederile art. 553 alin. (1), alin. (4) din Codul Civil, iar autorităţile administraţiei publice locale dispun asupra acestor bunuri, în conformitate cu dispoziţiile art. 87 alin. (5) din OUG nr. 57/2019 privind Codul administrativ. 
Vânzarea unui teren proprietate privată a unităţii administrativ-teritoriale pe care sunt edificate construcţii se poate face către proprietarul construcţiilor respective, iar preţul de vânzare se stabileşte printr-un raport de evaluare aprobat de către autoritatea deliberativă [art. 364 alin. (1) din Codul administrativ]. 
Potrivit extrasului de carte funciară nr. 153056 Satu Mare (CF vechi 39862 Satu Mare), terenul de sub nr. top. 6526/109 are suprafaţa de 263 mp și este proprietatea Statului Român, conform înscrierilor de sub B1.
Pe acest teren este edificată o construcție reprezentând casă cu regim de înălțime P, având suprafața de 100.6 mp, proprietatea petenților.
În susținerea cererii s-a depus memoriu tehnic și plan de situație vizată O.C.P.I. nr. 1575/2025 din 29.08.2025 întocmite de persoană fizică autorizată A.N.C.P.I. Lung Adrian, din care rezultă că terenul identificat sub nr. cad. 193098 Satu Mare, este parțial împrejmuită și care reprezintă curtea aferentă construcției deținută în proprietatea petenților.
Din certificatul de atestare fiscală pentru persoane fizice nr. 87672 din data de 09.03.2026 reiese faptul că petenții nu figurează cu creanţe către bugetul local, respectiv imobilul proprietatea petenților și terenul fiind înregistrate în evidențele fiscale.
În prezent imobilul în cauză nu face obiectul vreunui litigiu aflat pe rolul instanțelor judecătorești, și nu a fost revendicat în revendicat în condiţiile legilor proprietăţii.
Preţul de vânzare a fost stabilit conform preţurilor prevăzute în raportul de evaluare care constituie Anexă la Hotărârea Consiliului Local al municipiului Satu Mare nr. 249/24.09.2026. 
Petenții cumpărători vor suporta cheltuielile ocazionate de autentificarea actului de înstrăinare, inclusiv cele privind înscrierea în cartea funciară a dreptului de proprietate asupra terenului dobândit, conform dispoziţiilor art. 1666 C.civ. 

Sunt incidente şi prevederile art. 885, art. 888, art. 1650 şi urm. din Codul Civil, precum şi cele ale art. 108 lit. e), art. 129 alin. (2) lit. c), alin. (6) lit. b) şi art. 139 alin. (2) din OUG nr. 57/2019 privind Codul administrativ.

Cu privire la oportunitatea promovării lui, s-a pronunţat iniţiatorul prin referatul de aprobare, iar raportul de specialitate al Serviciului Patrimoniu, Concesionări, Închirieri analizează încadrarea solicitării în prevederile art. 364 alin. (1) din Codul administrativ.  

Pentru considerentele mai sus arătate, proiectul de hotărâre se încadrează în prevederile legale în vigoare.
În consecinţă, proiectul de hotărâre privind aprobarea vânzării imobilului- teren situat în Municipiul Satu Mare, aleea Mureșului nr. 15, se înaintează Consiliului Local al municipiului Satu Mare cu propunere de aprobare.

